recursal/SuperWikiNEXT-32B huggingface dataset:
একই নামের অন্য ব্যক্তিদের নিবন্ধের জন্য জান্নাতুল ফেরদৌস (দ্ব্যর্থতা নিরসন) দেখুন।

ক্যাপটেন **জান্নাতুল ফেরদৌস** (জন্ম: অজানা) বাংলাদেশের প্রথম নারী ছত্রীসেনা (প্যারাট্রুপার)।

জন্ম ও শিক্ষাজীবন
-----------------

জান্নাতুল ফেরদৌসের বাড়ি ব্রাক্ষণবাড়িয়ায় বিজয়নগর উপজেলার বিষ্ণুপুর গ্রামে। ব্যবসায়ী বাবা ও মা গৃহিণী। চার ভাই বোনের মধ্যে তিনি তৃতীয়।

কর্মজীবন
--------

জান্নাতুল ফেরদৌস বর্তমানে মিলিটারি একাডেমির কম্পিউটার প্রশিক্ষক হিসেবে কর্মরত। তিনি ২০০৯ সালের ২৪ ডিসেম্বর ৫৯তম বিএমএ লং কোর্সের মাধ্যমে সেনাবাহিনীতে যোগ দেন। ২০০৭ সালে বাংলাদেশ মিলিটারি একাডেমির (বিএমএ) ৫৯তম ব্যাচের ক্যাডেট হিসেবে সেনাবাহিনীতে তার যাত্রা শুরু করেন। তিনি বর্তমানে সেনাবাহিনীর ক্যাপ্টেন।

পুরস্কার ও সম্মাননা
-------------------

সাফল্য
------

বাংলাদেশে প্রথম নারী ছত্রীসেনা (প্যারাট্রুপার) হিসেবে তিনি সফলভাবে এক হাজার ফুট উঁচু থেকে অবতরণের সম্মান অর্জন করেছেন।  ২০১২ সালের ১২ ফেব্রুয়ারি বেলা ১১টা ২০মিনিটে তিনি সিলেটের জালালাবাদ সেনানিবাসের পানিছড়া এলাকায় বিমানবাহিনীর একটি বিমান থেকে প্যারাসুটের মাধ্যমে সফলভাবে মাটিতে অবতরণ করেন।

তথ্যসূত্র
---------

1. ↑  "দৈনিক প্রথম আলো"। ২০১৪-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
2. ↑  "দৈনিক আমার দেশ"। ১১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।
3. ↑  "দৈনিক কালের কন্ঠ"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।
4. ↑  "দৈনিক আজাদী"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৩-০২-১২।

বহি:সংযোগ
---------
একই নামের ভিন্ন ব্যক্তির জন্য আবদুল হালিম (দ্ব্যর্থতা নিরসন) দেখুন।
 **হাশিম আবদুল হালিম** (৫ জুন ১৯৩৫ - ২ নভেম্বর ২০১৫) একজন ভারতীয় রাজনীতিবিদ যিনি ১৯৮২ থেকে ২০১১ সাল পর্যন্ত পশ্চিমবঙ্গ বিধানসভার স্পিকার ছিলেন।

কর্মজীবন
--------

হালিম আইনজীবী হিসাবে কর্মজীবন শুরু করেছিলেন। হালিমের বাবা আবদুল হালিম বাংলায় ভারতের কমিউনিস্ট পার্টির অন্যতম প্রতিষ্ঠাতা ছিলেন। তাঁর কাকা, এম ইশাক ছিলেন কংগ্রেস পার্টির সদস্য এবং একজন মুক্তিযোদ্ধা। তিনি কমনওয়েলথ সংসদীয় সমিতির চেয়ারম্যান এবং ওয়ার্ল্ড ফেডারেশন অফ ইউনাইটেড নেশনস অ্যাসোসিয়েশনের সভাপতি হিসাবেও দায়িত্ব পালন করেছিলেনন। 

হালিম আজীবন ভারতের কমিউনিস্ট পার্টির (মার্কসবাদী) সদস্য ছিলেন। তিনি ১৯৭৭ সালে প্রথমবারের মতো পশ্চিমবঙ্গের বিধানসভায় নির্বাচিত হয়েছিলেন। তিনি ১৯৭৭ থেকে ২০১১ সাল পর্যন্ত ছয় দফায় বিধানসভায় দায়িত্ব পালন করেছিলেন। তিনি ১৯৭৭ থেকে ১৯৮২ সাল পর্যন্ত পশ্চিমবঙ্গ সরকারের বিচার বিভাগের মন্ত্রী ছিলেন এবং পরে ১৯৮২ থেকে ২০১১ পর্যন্ত বিধানসভার স্পিকার হিসাবে দায়িত্ব পালন করেছিলেন। তিনি ১৯৭৭ থেকে ২০০৬ সাল পর্যন্ত আমডাঙা আসনের বিধায়ক ছিলেন। তিনি এরপর ২০০৬ থেকে ২০১১ সাল পর্যন্ত এন্টালি আসনের এমএলএ ছিলেন। তিনি পশ্চিমবঙ্গের অসংখ্য বিভাগ এবং কমিটিতে দায়িত্ব পালন করেছিলেন। হালিম ভারতে এবং বিদেশে অসংখ্য সেমিনারে পশ্চিমবঙ্গের প্রতিনিধিত্ব করেছেন। হালিম ভারতের যে কোনও বিধানসভার সর্বাপেক্ষা দীর্ঘকালীন সময় ধরে স্পিকারের দায়িত্ব পালনকরেন। তিনি টানা ২৯ বছর এই দায়িত্ব পালন করেন - ৬ মে ১৯৮২ থেকে মে ২০১১ সাল পর্যন্ত। পশ্চিমবঙ্গে ২০১১ সালের নির্বাচনের পরে হালিমের পরিবর্তে বিমান বন্দ্যোপাধ্যায় পশ্চিমবঙ্গ বিধানসভার স্পিকার হয়েছিলেন।

হালিম বাণিজ্য বিষয়ে স্নাতকোত্তর ডিগ্রি অর্জন করেছিলেন, আইন বিষয়ে স্নাতক ডিগ্রি অর্জন করেছিলেন এবং টোকিওর সোকা বিশ্ববিদ্যালয় থেকে সম্মানসূচক ডক্টরেট লাভ করেছিলেন। তিনি বিবাহিত ছিলেন এবং তাঁর চারটি সন্তান ছিল। তার পুত্র ফুয়াদ হালিম, ২০১১ সালের পশ্চিমবঙ্গ নির্বাচনে বালিগঞ্জের আসনে সিপিআই (এম) প্রার্থী ছিলেন, তবে তৃণমূল কংগ্রেসের সুব্রত মুখোপাধ্যায়ের কাছে ৪১,০০০ ভোটে হেরেছিলেন।

২ নভেম্বর ২০১৫ কলকাতায় হালিম সালে মারা যান।  তার বয়স হয়েছিল ৮০ বছর।

তথ্যসূত্র
---------

1. 1 2 3 4  Shri Hashim Abdul Halim, MLA. LegislativeBodiesIndia.nic.in. (Retrieved 6 May 2011)
2. 1 2  Speaker of West Bengal ওয়েব্যাক মেশিনে আর্কাইভকৃত ১০ অক্টোবর ২০১২ তারিখে. MapsofIndia.com. (Retrieved 3 June 2011)
3. ↑  Dr. Fuad Halim | Home Page  ওয়েব্যাক মেশিনে আর্কাইভকৃত ১৮ আগস্ট ২০১১ তারিখে. (Retrieved 27 August 2011).
4. ↑  "Former West Bengal assembly speaker Hashim Abdul Halim died in Kolkata"। *PrepSure.com*। ২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৬।
**চেলায়ুর** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ অঞ্চল। এটি তাম্বরম-বেলাচেরি সড়কের ওপর অবস্থিত৷ পূর্বে এই স্থান *সিলাইয়ুর* নামে পরিচিত ছিল বলে জানা যায়৷ পার্শ্ববর্তী লোকালয়গুলি হলো, তাম্বরম, মাসমবক্কম, রাজাকীলবক্কম, সেমবক্কম, সিদ্ধলবক্কম এবং মেটবক্কম৷

ভারতীয় বিমানবাহিনীর একটি বেস রয়েছে এই লোকালয়ে৷ এটি অবসরপ্রাপ্ত বিমানবাহিনীর আধিকারিক ও কর্মকর্তাদের সবচেয়ে পছন্দের জায়গা হওয়ায় এখানকার সংস্কৃতি মিশ্র৷ উত্তর ভারতীয়, পূর্ব ভারতীয়, অন্ধ্রপ্রদেশ, কেরালা প্রভৃতি অঞ্চলের লোক রয়েছেন বিপুল সংখ্যায়৷ বিগত কিছু বছরে এই শহরতলির জনতত্ত্বগত প্রভূত পরিবর্তন দেখা যায়৷ এছাড়াও এখানে রয়েছে দেশীয় ও আন্তর্জাতিক একাধিক বেসরকারি সংস্থা৷

নিকটবর্তী রেলওয়ে স্টেশনটি হলো তাম্বরম রেলওয়ে স্টেশন এছাড়াও ৯ কিলোমিটারের মধ্যে রয়েছে চেন্নাই আন্তর্জাতিক বিমানবন্দর৷ বাস পরিষেবার মাধ্যমে চেলায়ুর চেন্নাইয়ের পূর্ব তাম্বরম বাস টার্মিনাসটি তিন কিলোমিটারের মধ্যে অবস্থিত৷

চেলায়ুর জলাশয়
---------------

পেরুমাল মন্দিরের নিকটস্থ চেলায়ুর হ্রদ(বা জলাশয়)-টি ঐতিহাসিকভাবে যথেষ্ট গুরুত্বপূর্ণ ও চোল সাম্রাজ্য সময়কালীন বলে অনুমান করা হয়৷ এর ইতিহাস প্রায় চারশ বছর পুরাতন৷ চোল রাজা ত্রিভুবন চক্রবর্তী বিজয়কন্দ গোপালনের সময়কালীন তথ্য অনুসারে এটি পেরুমাল মন্দিরের সম্পত্তির অংশীভূত৷

তথ্যসূত্র
---------

1. ↑  "Selaiyur - the Home of Idols"। ১৮ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০২১।
2. ↑
3. ↑  Selaiyur - The Ancient Tank
**"বি মাই লাভার"** (ইংরেজি: Be My Lover আক্ষরিক অর্থ: "আমার প্রেমিক হও") হল রোমানিয়ান গায়িকা ইন্না তার তৃতীয় স্টুডিও অ্যালবাম, পার্টি নেভার এন্ডস (২০১৩) এর ডিলাক্স সংস্করণের জন্য রেকর্ড করা একটি সঙ্গীত। এটি রোটনের মিউজিকের মাধ্যমে ২৬ জুলাই ২০১৩ এ মুক্তি পায়। ট্র্যাকটি লিখেছেন উলি ব্রেনার, লেন ম্যাকক্রে, গের্ড আমির সারাফ এবং ম্যালানি থর্নটন, প্রযোজনা পরিচালনা করেছেন আফ্রোজ্যাক এবং এমইটিআই। সঙ্গীতগতভাবে, "বি মাই লাভার" ডাবস্টেপ, ইলেকট্রনিক ডান্স মিউজিক, ক্লাব এবং হাউস মিউজিক জেনারগুলিকে অন্তর্ভুক্ত করে, লা বাউচের একই নামের ১৯৯৫ সালের গানের নমুনা, যার জন্য ব্রেনার, ম্যাকক্রে, সারাফ এবং থর্নটন লেখার ক্রেডিট পেয়েছিলেন। 

সঙ্গীত সমালোচকরা গানটির শক্তি এবং বাণিজ্যিক আবেদনের প্রশংসা করে এটিকে ক্লাবগুলির জন্য উপযুক্ত বলে অভিহিত করেছেন। ট্র্যাকটি প্রচারের জন্য, ১১ ই জুলাই ২০১৩ সালে ইন্নার অফিসিয়াল ইউটিউব চ্যানেলে একটি সহগামী মিউজিক ভিডিও আপলোড করা হয়েছিল, যেখানে গায়ককে বিশাল জনতার মাঝখানে দেখানো হয়েছিল। দৃশ্যগুলিতে রোমানিয়ান ট্যালেন্ট শো রমানি আউ ট্যালেন্টের তৃতীয় সিজনের একজন প্রতিযোগী অরবান গ্যাবরকে বাইক স্টান্ট করতেও দেখা গেছে। হুয়ান মাগান সমন্বিত "বি মাই লাভার" এর একটি রিমিক্স ২৬ সেপ্টেম্বর ২০১৩ সালে মুক্তি পায়। বাণিজ্যিকভাবে, রেকর্ডিংটি ওয়ালোনিয়ান এবং পোলিশ নাচের চার্টে যথাক্রমে ৩৩ এবং ২৬ নম্বরে পৌঁছেছিল।

পটভূমি এবং মুক্তি
-----------------

"বি মাই লাভার" লিখেছেন উলি ব্রেনার, লেন ম্যাকক্রে, গার্ড আমির সারাফ এবং মেলানি থর্নটন, প্রযোজনা করেছেন আফ্রোজ্যাক এবং এমইটিআই। এটি ইন্নার তৃতীয় স্টুডিও অ্যালবাম, পার্টি নেভার এন্ডস (২০১৩) এর ডিলাক্স সংস্করণে অন্তর্ভুক্ত ছিল।

তথ্যসূত্র
---------

বহিঃসংযোগ
---------

* Official music video on YouTube

টেমপ্লেট:Inna

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ মুক্তি দল

 |
**চেস্টার ডোনাল্ড ওয়াটসন** (ইংরেজি: Chester Watson; জন্ম: ১ জুলাই, ১৯৩৮) ওয়েস্টমোরল্যান্ডের নেগ্রিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **চেস্টার ওয়াটসন**।

প্রথম-শ্রেণীর ক্রিকেট
---------------------

১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত চেস্টার ওয়াটসনের প্রথম-শ্রেণীর খেলোয়াড়ী জীবন চলমান ছিল। নিয়মিত উইকেট পেলেও এরজন্যে তাকে বেশ রান খরচ করতে হয়েছিল। ওয়েস হলের তুলনায় কিছুটা কম গতিতে ইয়র্কার সহযোগে বোলিং কর্মে অগ্রসর হতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন চেস্টার ওয়াটসন। ৬ জানুয়ারি, ১৯৬০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৬২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।

ফাস্ট বোলার চেস্টার ওয়াটসন ওয়েস হলের সাথে একত্রে বোলিং উদ্বোধনে নামতেন। ১৯৫৯-৬০ মৌসুমে ইংল্যান্ড দল ওয়েস্ট ইন্ডিজ গমন করে। এ দুজন ইংরেজদের ব্যাটিং মেরুদণ্ড তছনছ করে ছেড়ে দেন। পাঁচ টেস্টের সবকটিতেই তার অংশগ্রহণ ছিল। এ সিরিজে ১৬ উইকেট লাভ করেছিলেন তিনি। ইংরেজ ব্যাটসম্যান কেন ব্যারিংটন তার বল যথাযথভাবে মোকাবেলা করতে ব্যর্থ হলে কনুইয়ে জখমপ্রাপ্ত হন। পরবর্তীকালে বিখ্যাত ওয়েস্ট ইন্ডিয়ান অল-রাউন্ডার গ্যারি সোবার্স এ প্রসঙ্গে মন্তব্য করেন যে, ওয়েস্ট ইন্ডিজের পিচের সাথে অপরিচিত থাকায় ইংরেজ ব্যাটসম্যানদের নাকানিচুবানি খেতে হয়েছিল।

এরপর, ১৯৬০-৬১ মৌসুমে অস্ট্রেলিয়া গমন করেন। তবে, ঐ সফরে একটিমাত্র খেলায় অংশ নেয়ার সুযোগ ঘটেছিল তার। টেস্ট ক্রিকেটের ইতিহাসের বিখ্যাত প্রথম টাই টেস্টে তার অংশগ্রহণ ছিল। ৪০ বছরে পর ২০ নভেম্বর, ২০০০ তারিখে ব্রিসবেনে জেরি আলেকজান্ডার, ল্যান্স গিবস, চেস্টার ওয়াটসন ও জ্যাকি হেনড্রিক্স একত্রে মিলিত হয়েছিলেন। ১৯৬১-৬২ মৌসুমে সফরকারী ভারতের বিপক্ষে শেষবারের মতো খেলেন।

অবসর
----

১৯৬১ সালে ইংল্যান্ডের ল্যাঙ্কাশায়ার লীগে চার্চ দলের পক্ষে খেলতে শুরু করেন। খুব কমই দেশে ফিরতেন। ফলশ্রুতিতে, ক্যারিবীয় দলের পক্ষে আন্তর্জাতিক ক্রিকেটে অংশগ্রহণের জন্যে দাবীদার হতে পারেননি। ল্যাঙ্কাশায়ারে অবস্থানকালে হিসাবরক্ষণ বিষয়ে সনদপ্রাপ্ত হন। খেলোয়াড়ী জীবন শেষে এ পেশায় থেকে বিশ্বব্যাপী ভ্রমণ করতে থাকেন। পরবর্তীকালে জ্যামাইকান কন্ট্রোল বোর্ডের সভাপতির দায়িত্ব পালন করেছিলেন।

তথ্যসূত্র
---------

1. ↑  Sobers, p. 3.
2. ↑  Sobers, p. 4.

গ্রন্থপঞ্জি
-----------

* Sobers, G. (1988) *Sobers: Twenty years at the top*, Pan Books: London. আইএসবিএন ০ ৩৩০ ৩০৮৬৮ ৮.

আরও দেখুন
---------

* জনি মার্টিন
* শেন ওয়াটসন
* এম. জে. কে. স্মিথ
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে চেস্টার ওয়াটসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চেস্টার ওয়াটসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**জেরসন সান্তোস দা সিলভা** (পর্তুগিজ: *Gerson*; জন্ম: ২০ মে ১৯৯৭; **জেরসন** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব মার্সেই এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৪ সালে, জেরসন ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
---------------

জেরসন সান্তোস দা সিলভা ১৯৯৭ সালের ২০শে মে তারিখে ব্রাজিলের বেলফোর্দ রোশোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

জেরসন ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালের ১৪ই আগস্ট তারিখে তিনি প্রীতি ম্যাচে ইকুয়েডর অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করেছেন।

২০২১ সালের ৩রা সেপ্টেম্বর তারিখে, ২৪ বছর, ৩ মাস ও ১৪ দিন বয়সে, বাম পায়ে ফুটবল খেলায় পারদর্শী জেরসন চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় ব্রুনো গিমারায়েসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল।

পরিসংখ্যান
----------

### আন্তর্জাতিক

*২৮ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ব্রাজিল | ২০২১ | ৪ | ০ |
| সর্বমোট | ৪ | ০ |

তথ্যসূত্র
---------

1. ↑  "Chile vs. Brazil - 3 September 2021 - Soccerway"। *int.soccerway.com*। সংগ্রহের তারিখ ২৮ আগস্ট ২০২২।
2. ↑  "Chile - Brazil 0:1 (WC Qualifiers South America 2020-2022, 9. Round)"। *worldfootball.net*। সংগ্রহের তারিখ ২৮ আগস্ট ২০২২।
3. ↑  "Chile - Brazil, Sep 3, 2021 - World Cup qualification South America - Match sheet"। *www.transfermarkt.com*। সংগ্রহের তারিখ ২৮ আগস্ট ২০২২।
4. ↑  Strack-Zimmermann, Benjamin। "Chile vs. Brazil"। *www.national-football-teams.com*। সংগ্রহের তারিখ ২৮ আগস্ট ২০২২।

বহিঃসংযোগ
---------


উইকিমিডিয়া কমন্সে **জেরসন সান্তোস দা সিলভা** সংক্রান্ত মিডিয়া রয়েছে।

* জেরসন সান্তোস দা সিলভা – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
* সকারবেসে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
* বিডিফুটবলে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জেরসন সান্তোস দা সিলভা (ইংরেজি) উইকিউপাত্তে এটি সম্পাদনা করুন
সংসদ ভবন, ইসলামাবাদ
**জেব জাফর** ( উর্দু: زیب جعفر‎‎ ) হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।

প্রাথমিক ও শিক্ষাজীবন
---------------------

জেব জাফর পাকিস্তানের সিন্ধু প্রদেসের হায়দ্রাবাদে বেগম ইশরাত আশরাফ ও চৌধুরী জাফর ইকবাল দম্পতির ঘরে জন্মগ্রহণ করেছিলেন।

তিনি ২০০১ সালে লাহোরের কিন্নায়ার্ড কলেজ থেকে স্নাতক হওয়ার পূর্বে মুরির কনভেন্ট অফ জেসাস অ্যান্ড ম্যারি ধেকে প্রাথমিক শিক্ষা লাভ করেছিলেন 

তিনি ২০০৫ সালে লন্ডনের মিডলসেক্স বিশ্ববিদ্যালয় থেকে আন্তর্জাতিক সম্পর্কে স্নাতকোত্তর (এমএ) ডিগ্রি অর্জন করেছিলেন।

রাজনৈতিক জীবন
-------------

১৯৯৭ সালে রহিম ইয়ার খান জেলা পরিষদের সহ-সভাপতি নির্বাচিত হওয়ার পরে তিনি তার রাজনৈতিক জীবন শুরু করেছিলেন। 

তিনি ২০০২ সালে পাকিস্তানের সাধারণ নির্বাচনে এনএ-১৯৩ (রহিম ইয়ার খান-২) আসন থেকে পাকিস্তান মুসলিম লীগের (এনএম) (পিএমএল-এন) থেকেপাকিস্তানের জাতীয় পরিষদের আসনে প্রার্থী হয়েছিলেন। তবে তিনি তিনি ২৩,০০৪ টি ভোট পেয়ে পাকিস্তান পিপলস পার্টির (পিপিপি) প্রার্থী সৈয়দ তানভীর হুসেন সৈয়দের কাছে আসনটি হেরেছিলেন। 

তিনি ২০১৩ সালে পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে জাতীয় পরিষদে নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।

তথ্যসূত্র
---------

1. ↑  Wasim, Amir (১৪ জুন ২০১৮)। "For PML-N, only family seems to matter"। *DAWN.COM*। ১৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৮।
2. 1 2 3 4  "Punjab Assembly"। *www.pap.gov.pk*। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৭।
3. ↑  "2002 election result" (পিডিএফ)। ECP। ২৬ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ জুন ২০১৮।
4. ↑  "PML-N secures most reserved seats for women in NA - The Express Tribune"। *The Express Tribune*। ২৮ মে ২০১৩। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
5. ↑  "Women, minority seats allotted"। *DAWN.COM* (ইংরেজি ভাষায়)। ২৯ মে ২০১৩। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
6. ↑  Reporter, The Newspaper's Staff (১২ আগস্ট ২০১৮)। "List of MNAs elected on reserved seats for women, minorities"। *DAWN.COM*। সংগ্রহের তারিখ ১২ আগস্ট ২০১৮।
পাকিস্তানের করাচিতে **হলি ফ্যামিলি হাসপাতাল** ১৯৪৮ সালে মার্কিন যুক্তরাষ্ট্রের ফিলাডেলফিয়াতে অবস্থিত মহিলাদের জন্য রোমান ক্যাথলিক ধর্মীয় আদেশ মেডিকেল মিশন সিস্টার্স হতে প্রতিষ্ঠিত হয়েছিল। এটি এমন এক সময় ছিল যখন পাকিস্তানে খুব কম স্বাস্থ্যসেবা সুবিধা ছিল।

মেডিকেল মিশন সিস্টার্সের প্রতিষ্ঠাতা, ডাক্তার আনা দেঙ্গেল ১৯২০ সালে রাওয়ালপিন্ডিতে এসেছিলেন ১৬ বিছানার সেন্ট ক্যাথেরিন হাসপাতালে মিশনের চিকিৎসক হিসাবে কাজ করার জন্য। হাসপাতালটি হোলি ফ্যামিলি হাসপাতালে রূপান্তরিত হয়েছিল এবং ১৯৭৭ সাল পর্যন্ত ইসলামাবাদ-রাওয়ালপিন্ডির রোমান ক্যাথলিক ডায়োসিসের তত্ত্বাবধানে কার্যক্রম চালিয়ে যায়। সেই বছরে এই বিশপের এলাকা আর হাসপাতাল চালনার আর্থিক বোঝা বহন করতে সক্ষম হয় নি এবং এটি পাঞ্জাব সরকারের হাতে দেয়া হয়। মেডিকেল মিশন সিস্টার্স করাচির হলি ফ্যামিলি হাসপাতালে কাজ করতে যান।

এই সিস্টারগুলোর মধ্যে তিনজন ১৯৬৭ থেকে ২০০৯ পর্যন্ত হাসপাতালে এক সাথে কাজ করেছিলেন। বোন ইলোনা স্টানচাক ২২৫ শয্যা বিশিষ্ট হাসপাতালের প্রশাসকের দায়িত্ব পালন করেছিলেন; বোন সেলিন বার্নিয়ার নার্সিং সার্ভিসের ডিরেক্টর ছিলেন; এবং বোন হেলেন মেরি ম্যাকগ্রা হাসপাতালের নার্সিং স্কুলে পড়াতেন। ২০০৯ সালে তারা পাকিস্তান ছেড়ে মার্কিন যুক্তরাষ্ট্রে ফিরে যায়। ২০০৫ থেকে ২০০৯ সাল পর্যন্ত সিস্টার ক্যালিনও বয়স্কদের জন্য সেন্ট ভিনসেন্টস হোমের বোর্ডে ছিলেন।

পরবর্তী সময়ে হলি ফ্যামিলি হাসপাতালের কী হবে তা একটি গুরুত্বপূর্ণ প্রশ্ন; প্রতিষ্ঠানটি একটি জাতীয় ঐতিহ্য এবং করাচি শহরের রোমান ক্যাথলিক আর্চডোসিসের এক মূল্যবান দখল। এবং এটি শহরতলির ঠিক মাঝখানে এবং এটি অবশ্যই পেশাদারভাবে পরিচালিত এবং পরিচালিত হতে হয়। বর্তমানে ডাঃ আলফ্রেড চার্লস প্রশাসক হিসাবে দায়িত্ব পালন করছেন।

হলি ফ্যামিলি হাসপাতালের নার্সিং স্কুলে প্রায় ১০০ জন শিক্ষার্থী ভর্তি রয়েছেন। শিক্ষার্থীরা বেসিক নার্সিংয়ে ৩ বছর এবং মিডওয়াইফারি প্রশিক্ষণে চতুর্থ বছর ব্যয় করে। স্কুলটি পাকিস্তান নার্সিং কাউন্সিলের সাথে নিবন্ধিত।

হাসপাতালের একটি বৃহত সুবিধা রয়েছে, হলি ফ্যামিলি হসপিটাল অডিটোরিয়াম, যা ২০০৬ সালের নভেম্বরে পাকিস্তানের প্রথম উর্দু-ভাষার ক্যাথলিক সাপ্তাহিক আগাহির উদ্বোধনের ইভেন্টের জন্য ব্যবহৃত হয়।

২০০৪ সালের সেপ্টেম্বরে স্বাস্থ্য বিভাগ হোলি ফ্যামিলি হাসপাতাল সহ কিছু বেসরকারী হাসপাতাল চিহ্নিত করেছিল যেখানে ট্রমা রোগীদের চিকিৎসা করা যায়, এমন সুবিধা রয়েছে। এটি উচ্চমানের যত্ন এবং বছরের পর বছর হাসপাতাল কর্তৃক গুরুত্বপূর্ণ ভূমিকাটি স্বীকৃতি প্রদান করা হয়।

২০০৯ সালে এটি করাচির একমাত্র ক্যাথলিক হাসপাতাল ছিল।

২০১৮ এর মধ্যে এটি শহরের অন্যতম প্রধান হাসপাতাল হিসাবে বিবেচিত হয়েছিল।

তথ্যসূত্র
---------

1. ↑  "Medical Mission Sisters"। ২০০৯-০১-০৬ তারিখে মূল থেকে আর্কাইভ করা।
2. ↑  "DAWN, Karachi, 4 January 2010"। ২০১০-০১-০৫ তারিখে মূল থেকে আর্কাইভ করা।
3. ↑  "UCANews.com November 6, 2000"। [*স্থায়ীভাবে অকার্যকর সংযোগ*]
4. ↑  Prové, Godelieve. Becoming Human: A Story of Transformation Through Conflict and Healing. Eburon Uitgeverij B.V. Netherlands, 2004
5. ↑  "Holy Family Hospital"। ২০০৯-০৩-২৩ তারিখে মূল থেকে আর্কাইভ করা।
6. ↑  "UCANews.com 5 December 2006"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৯।
7. ↑  "DAWN, Karachi, 22 September 2004"।
8. ↑  "Ucanews.com December 17, 2009"। ২০১৭-১০-৩০ তারিখে মূল থেকে আর্কাইভ করা।
9. ↑  Express Tribune October 7, 2018
আইজ্যাক নিউটনের একটি মানস পরীক্ষার নাম ছিল **নিউটনের কামানের গোলা**। এর মাধ্যমে তিনি ধারণা করেন অভিকর্ষজ বল সার্বজনীন এবং গ্রহগুলো ঘুর্ণনের জন্য প্রধানতম বল হলো এই অভিকর্ষজ বল। তিনি তার এই ধারণার কথা তার বই *অ্যা ট্রিটাইস অব দ্য সিস্টেম অব দ্য ওয়ার্ল্ড* বইয়ে উল্লেখ করেন।

মানস পরীক্ষা
------------

নিউটনের বইয়ের ৫-৮ পৃষ্ঠায় এই পরীক্ষণের কথা উল্লেখ করা হয়েছে নিউটন কল্পনা করেন সর্বোচ্চ কোনো পর্বতের চুড়ায় একটি কামান রাখা আছে। যদি কোনো অভিকর্ষজ বল বা বায়ুর বাধা কাজ না করে; তবে কামানটিকে যেদিকে তাক করে গোলা নিক্ষেপ করা হবে, গোলাটি একদম সোজা সেদিকে ছুটে যেতে থাকবে। এভাবে ছুটতে ছুটতে গোলাটি পৃথিবী অতিক্রম করে চলে যাবে, কারণ কোনো অভিকর্ষজ বল বা বায়ুর বাধা এখানে কাজ করছে না। যদি অভিকর্ষজ বল কাজ করে, তবে আদিবেগের উপর নির্ভর করে কামানের গোলা এক ভিন্ন পথে যাবে। যদি বেগের মান খুবই কম হয় তবে তা পৃথিবীতেই ফিরে আসবে, (A এবং B এর ন্যায়)। পৃথিবীতে ফিরে আসার জন্য গোলার অনুভূমিক গতি ০ থেকে ৭০০০ মি/সে হতে হবে।

কামানের গোলা ০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো
কামানের গোলা ৬০০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো।
যদি সর্বোচ্চ উচ্চতায় গোলার গতি মহাজাগতিক বস্তুর কক্ষপথের বেগের সমান হয় তবে তা পৃথিবীর চারপাশে চাঁদের ন্যায় স্থায়ী উপগ্রহ হিসেবে বৃত্তাকার পথে ঘুরতে থাকবে। (C) উদাহরণস্বরূপ, যদি গোলার অনুভূমিক গতি ৭৩০০ মি/সেকেন্ডের কাছাকাছি হয়, তবে তা পৃথিবীর চারপাশে বৃত্তাকার পথে ঘুরতে থাকবে।

কামানের গোলা ৭৩০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো।
যদি গ্রহের বেগের চেয়ে গোলার গতি বেশি হয় কিন্তু মুক্তিবেগের) চেয়ে কম হয়, তবে তা পৃথিবীকে ছেড়ে যাবে না। তবে উপবৃত্তাকার পথে ঘুরতে থাকবে। (D) উদাহরণস্বরুপ বস্তুর আনুভূমিক গতি ৭৩০০ থেকে ১০,০০০ মি/সে এর কাছাকাছি হলে তা পৃথিবীর চারপাশে উপবৃত্তাকার পথে ঘুরতে থাকবে।

 কামানের গোলা ৮০০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো
যদি গতি অনেক বেশি থাকে অর্থাৎ মুক্তিবেগ থাকে তবে এটি পরাবৃত্তাকার পথে অথবা অধিবৃত্তাকার পথে পৃথিবী ছেড়ে চলে যাবে।(E) উদাহরণস্বরুপ, গোলার অনুভূমিক গতি যদি ১০,০০০ মি/সে এর বেশি হয়, তবে পৃথিবী ছেড়েই চলে যাবে।

কামানের গোলা ১১২০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো

অন্যান্য স্থানে যেভাবে এসেছে
----------------------------

*সিস্টেম অব দ্য ওয়ার্ল্ড* বইয়ের পৃষ্ঠায়, নিউটন এই পরীক্ষণকে চিত্রায়নের মাধ্যমে দেখিয়েছেন। যার আলোকচিত্র ভয়েজার গোল্ডেন রেকর্ডে সংরক্ষণ করা হয়েছে।

নিউটনের ফিলোসফিয়া ন্যাচারালিস প্রিন্সিপিয়া ম্যাথমেটিকা বইয়ের ৩য় খণ্ড অন দ্য সিস্টেম অব দ্য ওয়ার্ল্ড বইয়ের ৬ নং পৃষ্ঠার আলোকচ্চিত্র এটি। পৃথিবীর নানাবিধ সংস্কৃতির আলোকচ্চিত্র ও শব্দের রেকর্ড; মহাবিশ্বের অসীমে বয়ে নিয়ে যাওয়া ভয়েজার ১ এ এই আলোকচ্চিত্র সংরক্ষিত আছে।

আরো দেখুন
---------

* Physics প্রবেশদ্বার

* Space gun
* Physics

তথ্যসূত্র
---------

1. 1 2  Newton, Sir Isaac (১৭২৮)। *A Treatise of the System of the World*। London: F. Fayram। সংগ্রহের তারিখ ২ জুন ২০১৪।
2. ↑  Sagan, Carl *et al.* (1978) *Murmurs of Earth: The Voyager Interstellar Record*. New York: Random House. আইএসবিএন ০-৩৯৪-৪১০৪৭-৫ (hardcover), আইএসবিএন ০-৩৪৫-২৮৩৯৬-১ (paperback)
**জেবেল আলী** (আরবিঃ جبل علي‎) দুবাই থেকে ৩৫ কিলোমিটার (২২ মাইল) দক্ষিণ-পশ্চিমে অবস্থিত একটি বন্দর শহর। **জেবেল আলী বন্দর** সেখানে অবস্থিত। বন্দর এলাকার ঠিক বাইরে আল মাকতুম আন্তর্জাতিক বিমানবন্দর নির্মাণ করা হয়েছে। জেবেল আলী সংযুক্ত আরব আমিরাত এক্সচেঞ্জ (পূর্বে জেবেল আলী), দানিউব (পূর্বে জেবেল আলী শিল্প) এবং দুবাই মেট্রোর জ্বালানী স্টেশনের মাধ্যমে দুবাইয়ের সাথে সংযুক্ত। বন্দর ও শহরের সমর্থনে নির্মিত অবকাঠামো প্রকল্পের মধ্যে রয়েছে বিশ্বের বৃহত্তম নির্লবণীকরণ প্ল্যান্ট, জেবেল আলী নির্লবণীকরণ প্ল্যান্ট (দ্বিতীয় পর্যায়), যা পর্যাপ্ত বিশুদ্ধ পানি সরবরাহ করে।

ইতিহাস
------

অনেক আরব ঐতিহাসিক যুক্তি দেখান যে, ইসলামী খিলাফত সম্প্রসারণের সময় মুহাম্মদের চাচাতো ভাই ও জামাতা আলী ইবনে আবু তালিব এক পাহাড়ে দাঁড়িয়ে সমুদ্রের দিকে তাকিয়ে ছিলেন এবং তার নামানুসারে এর নামকরণ করা হয়; যদিও এই ধরনের কোন রেকর্ড কৃত প্রমাণ পাওয়া যায়নি। "জেবেল" আরবী শব্দ; এর অর্থ পাহাড়।

১৯৮৩ সালের ২৩শে সেপ্টেম্বর গালফ এয়ার ফ্লাইট ৭৭১ জেবেল আলীতে বিধ্বস্ত হয়। বিমানটি করাচি থেকে আবু ধাবি আন্তর্জাতিক বিমানবন্দরে পৌঁছার জন্য রওনা হয়েছিল। সংযুক্ত আরব আমিরাতের আবু ধাবি এবং দুবাইয়ের মধ্যবর্তী মিনা জেবেল আলীর কাছে মরুভূমিতে বিমানটি বিধ্বস্ত হয়। দুর্ঘটনায় পাঁচজন ক্রু সদস্য এবং ১০৭ জন যাত্রী মারা যান। দুর্ঘটনার কারণ ছিল একটি সন্ত্রাসী বোমা, যা আবু নিদাল অর্গানাইজেশন কর্তৃক বিমানে লাগানো হয়েছিল।

জেবেল আলী বন্দর
---------------

জেবেল আলী মার্কিন যুক্তরাষ্ট্রের বাইরে মার্কিন যুক্তরাষ্ট্রের নৌবাহিনীর জাহাজ দ্বারা সর্বাধিক পরিদর্শনকৃত বন্দরে পরিণত হয়েছে। বন্দরের গভীরতা এবং বন্দর সুবিধার ব্যাপকত্বের কারণে, একটি নিমিজ শ্রেণীর এয়ারক্রাফট ক্যারিয়ার এবং সহযোদ্ধা দলের বেশ কয়েকটি জাহাজ পাশাপাশি রাখা যেতে পারে। এই বন্দরের অধিক পরিদর্শনের কারণে, বন্দর সংলগ্ন ক্যারিয়ার জাহাজের নোঙ্গরস্থানের অর্ধ-স্থায়ী উপকূল-ছাড়ার সুযোগ (মার্কিন নৌবাহিনীর কর্মীদের জন্য "খেলাঘর" নামে পরিচিত) করে দেয়া হয়েছে।

জেবেল আলী মুক্ত অঞ্চল
---------------------

১৯৮৫ সালে বন্দরের চারপাশে একটি শিল্প এলাকা হিসাবে জেবেল আলী মুক্ত অঞ্চল (জেএএফজেডএ) তৈরি করা হয়। যে সব আন্তর্জাতিক কোম্পানি সেখানে স্থানান্তরিত হয় তারা এর মুক্ত অঞ্চলের বিশেষ সুবিধা ভোগ করে। এর মধ্যে রয়েছে ৫০ বছরের জন্য কর্পোরেট কর থেকে অব্যাহতি, এছাড়াও ব্যক্তিগত আয়কর থেকেও অব্যাহতি, কোনো আমদানি বা পুনঃরপ্তানি শুল্ক থেকে অব্যাহতি, মুদ্রার উপর কোনো ধরনের বিধিনিষেধ নেই এবং সহজ শ্রম নিয়োগ।

তথ্যসূত্র
---------

1. ↑  Boeing 737-200, Gulf Air Flight 771 A. Gulf Air; Karachi, similar to the one involved Occurrence summaryDate 23 September 1983Summary Terrorist bombingSite Mina Jebel AliPassengers 107Crew 5Fatalities 112Aircraft type Boeing 737-2P6Operator Gulf AirRegistration A40-BKFlight origin; Pakist; Airport, estination Abu Dhabi Int'l। "Gulf Air Flight 771"। *Military Wiki* (ইংরেজি ভাষায়)। সংগ্রহের তারিখ ২০২০-১১-০৪।
2. ↑  Ranter, Harro। "ASN Aircraft accident Boeing 737-2P6 A4O-BK Mino Jebel Ali"। *aviation-safety.net*। সংগ্রহের তারিখ ২০২০-১১-০৪।
3. ↑  "About Us"। *Jafza* (ইংরেজি ভাষায়)। সংগ্রহের তারিখ ২০২০-১১-০৪।
*Mycteria ibis*
**হলদেঠুঁটি মানিকজোড়** (বৈজ্ঞানিক নাম: *Mycteria ibis*) Ciconiidae (সিকোনিডাই) গোত্র বা পরিবারের অন্তর্গত *Mycteria* (মাইক্টেরিয়া) গণের অন্তর্গত এক প্রজাতির বড় আকারের জলচর পাখি। হলদেঠুঁটি মানিকজোড়ের বৈজ্ঞানিক নামের অর্থ *পেটরা সারস* (গ্রিক *mukter* = পেটরা; লাতিন: *ibis* = সারস)। পাখিটি আফ্রিকার বিভিন্ন দেশে দেখা যায়। সারা পৃথিবীতে ১ কোটি ৮১ লক্ষ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা কমেনি, বরং বেড়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

বিবরণ
-----

হলদেঠুঁটি মানিকজোড় বেশ বড়সড় সাদা জলচর পাখি। এর দৈর্ঘ্য কমবেশি ৯৭ সেন্টিমিটার। প্রাপ্তবয়স্ক পাখির মুখ পালকহীন ও চামড়া লালচে। এ চামড়া প্রজনন মৌসুমে গাঢ় লাল রঙ ধারণ করে। ঘাড়, গলা ও পিঠ দুধসাদা। দেহতলও সাদা। ডানার প্রান্ত-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক কালচে। চোখের রঙ কালচে। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা গাঢ় হলুদ। পা ও পায়ের পাতা লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা।

স্বভাব
------

উড়ন্ত মানিকজোড়
হলদেঠুঁটি মানিকজোড় নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। ঠোঁটে মাছ বা অন্যান্য খাবারের অস্তিত্ব টের পেলেই এরা সাথে সাথে ঠোঁট বন্ধ করে ফেলে। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। বৃত্তাকারে ধীরলয়ে ওড়ে, ক্রমে ওপরে উঠে যায়। গলায় তেমন শব্দ নেই। ভয় পেলে, উত্তেজিত হলে, আনন্দিত হলে বা বিপদে পড়লে দু'ঠোঁটে বাড়ি মেরে ঠক ঠক শব্দ তোলে। প্রজনন ঋতুতে এক গাছে বা পাশাপাশি একাধিক গাছে অনেকগুলো পাখি মিলে কলোনি করে বাসা করে। এসব কলোনিতে বিভিন্ন প্রজাতির পানকৌড়ি ও অন্যান্য বকও বাসা করে।

তথ্যসূত্র
---------

1. ↑  *Mycteria ibis*  ওয়েব্যাক মেশিনে আর্কাইভকৃত ২৪ সেপ্টেম্বর ২০১২ তারিখে, BirdLife International এ হলদেঠুঁটি মানিকজোড় বিষয়ক পাতা।
2. ↑  *Mycteria ibis*  ওয়েব্যাক মেশিনে আর্কাইভকৃত ২৪ সেপ্টেম্বর ২০১২ তারিখে, The IUCN Red List of Threatened Species এ হলদেঠুঁটি মানিকজোড় বিষয়ক পাতা।

বহিঃসংযোগ
---------


উইকিমিডিয়া কমন্সে **হলদেঠুঁটি মানিকজোড়** সংক্রান্ত মিডিয়া রয়েছে।

* ARKive, হলদেঠুঁটি মানিকজোড় বিষয়ক তথ্য ও আলোকচিত্র।

| * দে
* স

* মানিকজোড় ও তার সহজাত
	+ গোত্র: সাইকোনিডি

 |
| --- |
| গণ | 
* **প্রজাতি**

 |
| *Mycteria* | 
* দুধসাদা মানিকজোড় (*M. cinerea*)
* হলদেঠুঁটি মানিকজোড় (*M. ibis*)
* রাঙা মানিকজোড় (*M. leucocephala*)
* কেঠো মানিকজোড় (*M. americana*)

 |
| *Anastomus* | 
* এশীয় শামুকখোল (*A. oscitans*)
* আফ্রিকান শামুকখোল (*A. lamelligerus*)

 |
| *Ciconia* | 
* আব্দিমের মানিকজোড় (*C. abdimii*)
* ধলাগলা মানিকজোড় (*C. episcopus*)
* স্টর্মের মানিকজোড় (*C. stormi*)
* মাগুয়ারি মানিকজোড় (*C. maguari*)
* উদয়ী মানিকজোড় (*C. boyciana*)
* ধলা মানিকজোড় (*C. ciconia*)
* কালো মানিকজোড় (*C. nigra*)

 |
| *Ephippiorhynchus* | 
* কালাগলা মানিকজোড় (*E. asiaticus*)
* গোদাঠুঁটি মানিকজোড় (*E. senegalensis*)

 |
| *Jabiru* | 
* জ্যাবিরু (*J. mycteria*)

 |
| *Leptoptilos* | 
* মদনটাক (*L. javanicus*)
* হাড়গিলা (*L. dubius*)
* ম্যারাবু মদনটাক (*L. crumeniferus*)

 |
| ৬ গণে মোট ১৯ প্রজাতি |
**সুমন কুমারী** একজন পাকিস্তানি বিচারপতি। তিনি প্রথম হিন্দু নারী যিনি পাকিস্তানের বিচারপতি হয়েছিলেন। তিনি বর্তমানে তার বাসস্থান কাম্বার শাহাদাদকোট জেলার একটি আদালতের বিচারপতি।

ক্যারিয়ার
----------

সুমন কুমারী, শাহিদ জুলফিকার আলী ভুট্টো ইনস্টিটিউট অফ সায়েন্স অ্যান্ড টেকনোলজি বিশ্ববিদ্যালয় (SZABISTS) থেকে আইনশাস্ত্রে মাস্টার্স ডিগ্রি অর্জন করেন। তারপর তিনি অ্যাডভোকেট রাশিদ এ. রাজভির দৃঢ়সংকল্পের জন্য কাজ করেন। ২০১৯ সালে,তিনি জুডিসিয়াল অফিসারদের প্রবেশিকা পরীক্ষায় উত্তীর্ণ হন ও তাকে একজন সিভিল বিচারক হিসেবে নিযুক্ত করা হয়।

ব্যক্তিগত জীবন
--------------

সুমন কুমারী পাকিস্তানের কাম্বার শাহাদাদকোট জেলায় বসবাস করেন। তার পিতা ডঃ পবন কুমার বোদান একজন চক্ষু বিশেষজ্ঞ। তার বড় বোন একজন সফটওয়্যার ইঞ্জিনিয়ার এবং আরেক বোন চার্টার্ড অ্যাকাউন্ট্যান্ট। সুমন কুমারী লতা মঙ্গেশকর ও আতিফ আসলামের ভক্ত।

আরও দেখুন
---------

* পাকিস্তানের সংবিধান
* পাকিস্তানে হিন্দুধর্ম
*

তথ্যসূত্র
---------

1. ↑  "Suman Kumari becomes Pakistan's first Hindu woman judge"। The Economic Times। ২৯ জানুয়ারি ২০১৯। সংগ্রহের তারিখ ৩০ জানুয়ারি ২০১৯।
2. 1 2 3  "Hindu woman appointed civil judge"। *Mohammad Hussain Khan*। Dawn। ২৯ জানুয়ারি ২০১৯। সংগ্রহের তারিখ ৩০ জানুয়ারি ২০১৯।
3. ↑  "Suman Kumari becomes Pakistan's first Hindu woman judge"। The Indian Express। ২৯ জানুয়ারি ২০১৯। সংগ্রহের তারিখ ৩০ জানুয়ারি ২০১৯।
**ছন্দরৌলি রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *সিডিআরএল*।

অবস্থান
-------

স্টেশন উত্তর প্রদেশের ছন্দরৌলিতে অবস্থিত। এই স্টেশন থেকে পরবর্তী স্টেশন হল - রহমতনগর রেলওয়ে স্টেশন এবং পূর্ববর্তী স্টেশন হল ত্রিবেদীগঞ্জ রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

ছন্দরৌলি রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3 4  "সিডিআরএল/ছন্দরৌলি"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**হলদিয়া পেট্রোকেমিক্যালস** হল হলদিয়ায় অবস্থিত একটি বৃহত্তম পেট্রোকেমিক্যালস কমপ্লেক্স।এটি ভারতের দ্বিতীয় বৃহত্তম পেট্রোকেমিক্যালস কারখানা।

ইতিহাস
------

১৯৯৪ সালে টাটা গোষ্ঠী ,চ্যাটার্জি গোষ্ঠী,ইন্ডিয়ান ওয়েল ও পশ্চিমবঙ্গ সরকারের মধ্যে চুক্তি হয় এবং হলদিয়া পেট্রোকেমিক্যালসের নির্মাণ শুরু হয়।২০০১ সালে হলদিয়া পেট্রোকেমিক্যালস প্রথম উৎপাদন শুরু করে।

উৎপাদিত দ্রব্য ও উৎপাদন ক্ষমতা
------------------------------

এটি একটি ন্যাপথা ভিত্তিক পেট্রোকেমিক্যালস।এই কারখানাটিতে ৭,০০,০০০ টিপিএ পলিইথিলিন উৎপাদিত হয় যা পূর্ব ভারত এর ৭০% ও সমগ্র ভারত এর ৩০% চাহিদা পূর্ন করে।এছাড়া এখানে প্রায় ৩,৫০,০০০ টিপিএ পলিথিন উৎপাদিত হয়। এখানে উৎপাদিত প্রধান দ্রব্যগুলি হল-

* পলিইথিলিন
* পলিথিন (কম ও বেশি ঘনত্ব যুক্ত)
* বেঞ্জিন
* সি৪ (C4) হাইড্রোকার্বন

প্রভৃতি।

রপ্তানি
-------

হলদিয়া পেট্রোকেমিক্যালসে উৎপাদিত দ্রব্যের গুণগত মান খুবই ভাল।ফলে এখানে উৎপাদিত দ্রব্যের চাহিদা রয়েছে দেশে ও দেশের বাইরে।এখান থেকে ইউরোপ,দক্ষিণ পূর্ব এশিয়া,যুক্তরাষ্ট্র,চিন এ পণ্য রপ্তানি করা হয়।

আরও দেখুন
---------

* হলদিয়া তৈল শোধনাগার

তথ্যসূত্র
---------

Haldia Petrochemicals হলদিয়া পেট্রোক্যমিকাল লিমিটেড। ০৬-১২-২০১১

office website[*স্থায়ীভাবে অকার্যকর সংযোগ*]
১৯০৪ সালের একটি হাস্যকর নাটকীয় চিত্র যেখানে একজন তরুণ তার প্রেমিকাকে নিয়ে পালিয়ে বিয়ে করার জন্য তাদের বাসার জানালাতে মই দিয়ে রেখেছে, তরুণীটিকে নিয়ে (পাশে সাদা পোশাক পরিহিত) মই থেকে নামতে গিয়ে হঠাৎ সেটা থেকে পড়ে গেছে এবং মেয়েটার বাবা অন্য ঘরের জানালা দিয়ে ছেলেটাকে দেখছে, ছবিটি যুক্তরাজ্যের
**পালিয়ে বিয়ে** (প্রণয়ের উদ্দেশ্যে তরুণ-তরুণীর একত্র পলায়ন) বা ইংরেজিতে **ইলোপমেন্ট** (ইংরেজি: elopement) হচ্ছে এক ধরনের বিয়ে যেটা হঠাৎ এবং গোপনে করা হয়, এটি করা হয় যখন প্রেমযুগলের তরুণ কিংবা তরুণীর পরিবার তাদের বিয়ে মেনে না নেয় এই অবস্থায় কিংবা সমাজ মেনে নিচ্ছেনা এরকম। যে সকল তরুণ-তরুণী পালিয়ে করে সাধারণত ঐসব দেশের সমাজ রক্ষণশীলতাবাদী হয়ে থাকে।

ইতিহাস
------

উনবিংশ শতাব্দীতে ব্রিটিশ সমাজে পালিয়ে বিয়ে করার উদ্দেশ্যে এক তরুণীর বাড়ি থেকে পলায়নের অলঙ্করণ
পালিয়ে বিয়ে সর্বপ্রথম ফ্রান্সের সমাজে সপ্তদশ শতাব্দীতে দেখা গিয়েছিলো, তখন এই ধরনের বিয়ে সমাজে পুরোপুরি গোপন রাখা হতো, এরপর অষ্টাদশ শতাব্দীতে এই ধরনের বিয়ে পশ্চিম ইউরোপে অনেক বৃদ্ধি পেয়েছিলো, যদিও বিংশ শতাব্দীর শুরুর দিকে ইউরোপের সমাজে পালিয়ে বিয়ে সমাজ দ্বারা পুরোপুরি সমর্থিত হয়ে যাওয়ায় পালিয়ে বিয়ের ধারাটি লোপ পায়।

তথ্যসূত্র
---------

1. ↑  Ayres, Barbara "Bride Theft and Raiding for Wives in Cross-Cultural Perspective", Anthropological Quarterly, Vol. 47, No. 3, Kidnapping and Elopement as Alternative Systems of Marriage (Special Issue) (July 1974), p. 245
2. ↑  Merriam-Webster Online Dictionary, elope.
3. ↑  Psychiatric Elopement: Using Evidence to Examine Causative Factors and Preventative Measures
4. ↑  *See* Stross, *Tzeltal Marriage by Capture*, pp. 342–343; Smith, Craig S. (৩০ এপ্রিল ২০০৫)। "Abduction, Often Violent, a Kyrgyz Wedding Rite"। *The New York Times*।
**মহামায়া ধাম** অথবা বোগড়িবাড়ির মহামায়া মন্দির, ধুবড়ী শহর থেকে প্রায় ৩০ কিমি পূর্বদিকে এবং বিলাসীপাড়া শহর থেকে প্রায় ১০ কিমি পশ্চিমদিকে অবস্থিত একটি মন্দির, হিন্দু তীর্থযাত্রীদের জন্য নিম্ন আসাম অবস্থিত এই মন্দিরটিকে ৫১টি শক্তিপীঠ এর  অন্যতম হিসেবে অভিহিত করা হয়। আকর্ষণীয়তার দিক থেকে এই মন্দিরটি গুয়াহাটিতে অবস্থিত কামাখ্যা মন্দির এর পর পর্যটক ও তীর্থযাত্রীদের কাছে দ্বিতীয় আকর্ষণীয় মন্দির। বিশ্বাস করা হয় যে পর্বতজোয়ার জাতির লোকেরা (যেমন, কাছাড়ী, কোচ, নাথ) ঐতিহ্যগতভাবে এই মহামায়া দেবীর পূজা করতেন। এছাড়া পর্বতজোয়ারের জমিদারদের প্রধান উপাস্য ছিল এই দেবী। পরবর্তীতে এই দেবী সার্বজনীন স্বীকৃতি অর্জন করে এবং বর্তমানে নিম্ন আসামের প্রায় সকল হিন্দুই এই দেবীর পূজা করে থাকে।

এই মন্দিরে পশু উৎসর্গ করার ঐতিহ্য ৪০০ বছরের পুরনো এবং এই বলি বিশেষত দুর্গা পূজার সময় দেওয়া হয়। উৎসর্গের জন্য সাধারণত মোষ, বকরি, কবুতর ও হাঁসের মতো পশু-পাখি জবাই করা হয়। বড় মাপের নতুন কোনও নির্মাণ কাজ মূলত নতুন সেতু নির্মাণের পূর্বে এখানে পশুবলি দেওয়া হয় বলে সবসময় গুজব শুনতে পাওয়া যায়। বর্তমানে পশুপ্রেমীরা এই ভয়ানক প্রথার বিরুদ্ধে সোচ্চার হয়েছে।

মন্দির পরিসরে প্রবেশের দ্বার, মহামায়া, ধুবড়ী
মহামায়া দেবীর সাথে আরও একটি স্থান যুক্ত সেটি *মহামায়া স্নানঘাট মন্দির* নামে পরিচিত এবং এটি মূল মহামায়া মন্দির থেকে মাত্র কয়েক কিলোমিটার দূরে অবস্থিত । স্থানীয় মানুষদের বিশ্বাস অনুযায়ী, প্রাচীনকালে এই স্থানেই দেবী মহামায়া স্নান করতেন; তখন থেকেই এ মন্দিরের পুরোহিতরা একটি *শক্তিযজ্ঞ' আয়োজন করেন।*

তথ্যসূত্র
---------

1. ↑  "Priceless heritage gets funds to survive"। *The Telegraph*। Kolkata। ১৩ অক্টোবর ২০০৭।
2. ↑  Sharma, B. K. (২৪ জানুয়ারি ২০০৭)। "Blueprint to develop tourist hotspots"। *The Telegraph*। Kolkata।
3. ↑  "*Fried Eye* Killing the festive spirit, Oct 2011"। ২০ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৯।

বহিঃসংযোগ
---------

* ধুবড়ী জেলার দাপ্তরিক তথ্যক্ষেত্র
কুয়াংচৌ শহরের এর পরিবহন ব্যবস্থা বিশ্বের উন্নতমানের পরিবহন ব্যবস্থা যুক্ত শহর গুলির মধ্যে একটি। এই শহরের সড়ক ও মহাসড়ক, মেট্রো রেল বা সাবওয়ে জালের মত ছড়িয়ে রয়েছে শহর জুড়ে। শহরটিতে উড়ালপুল যান চলাচল দ্রুত করেছে।

সড়ক পরিবহন
-----------

শহরটিতে সড়ক পথের সুষ্ঠ ব্যবস্থা রয়েছে। শহরটিতে যান চলাচলের গতি বাড়ানোর জন্য বেশির ভাগ সড়ক গুলিকে দ্বি-মুখী যান চলাচলের উপযুক্ত করে তোলা হয়েছে। শহরটির সঙ্গে পার্শ্ববর্তী বা শহরের উপকন্ঠের সঙ্গে যোগাযোগের জন্য রয়েছে এক্সপ্রেসওয়ে রয়েছে। শহরটি জাতীয় সড়ক দ্বারা কুনমিং, বেইজিং, সাংহাই, সিনজিং প্রভৃতি শহরের সঙ্গে যুক্ত।

বাস
---

শহরটিতে দ্রতগতির বাস বা বাস র্যাপিট ট্রান্সপোট সিস্টেম রয়েছে। এই ব্যবস্থাটি দেশের মধ্যে দ্বিতীয় বৃহত্তম।

রেল পরিবহন
----------

কুয়াংচৌ শহরটি রেলপথের দ্বারা বিভিন্ন শহরের সঙ্গে যুক্ত। এই শহর থেকে কুয়াংচৌ-বেজিং রেলপথ, কুয়াংচৌ-কুনমিং রেলপথ, কুয়াংচৌ-সিনজিং রেলপথ দ্বারা দেশের বড় শহর গুলির সঙ্গে যুক্ত]]। এছাড়া এই শহর থেকে য়ুনহাই-কুয়াংচৌ উচ্চগতির রেলপথ রয়েছে।

### উচ্চগতির রেল

চীন দেশে দুরুত্ব পূর্ন শহর গুলির মধ্যে উচ্চগতির রেলপথ গড়ার প্রকল্প নেওয়া হয়েছে। এই প্রকল্পে কুয়াংচৌ শহরের সঙ্গে যুনহাই শহর হয়ে বেইজিং পর্যন্ত রেলপথ গড়া হবে।

### সাবওয়ে

গুয়ানজু শহরটিতে একটি মেট্রো রেল ব্যবস্থা চালু আছে। এটি কুয়াংচৌ মেট্রো নামে পরিচিত। এটি দেশের চতুর্থ মেট্যো ব্যবস্তা। শহরটিতে মোট ২৬৬ কিলোমিটার মেট্রো রেলপথ রয়েছে। ২০২০ সালের মধ্যে ৫০০ কিলোমিটার মেট্রো রেলপথ নির্মাণের প্রকল্প নেওয়া হয়েছে।

বিমান পরিবহন
------------

কুয়াংচৌ শহরের বিমান পরিবহনের জন্য একটি আন্তর্ছাতিক বিমান রয়েছে। এই আন্তর্জাতিক বিমানবন্দরটি বাইয়ুন আন্তর্জাতিক বিমানবন্দর নামে পরিচিত। বিমানবন্দরটি ২০০৪ সালে চালু হয়। এর আগের পুরানো বাইয়ুন আন্তর্জাতিক বিমানবন্দরটি কুয়াংচৌ শহরের কেন্দ্র স্থলের কাছে অবস্থিত। বর্তমানে বিমানবন্দরের দ্বিতীয় প্রান্তিক বা টার্মিনাল এর নির্মাণ চলছে।

জলপথ ও বন্দর
------------

এই শহরের মধ্য দিয়ে বয়ে গেছে পার্ল নদী। এই নদীকে কেন্দ্র করে গড়ে উঠেছে জলপথে যাত্রী পরিবহন ব্যবস্থা। এছাড়া পণ্য পরিবহনের জন্য রয়েছে **কুয়াংচৌ বন্দর,** চীনের তৃতীয় বৃহত্তম শহর কুয়াংচৌ এর প্রধান বন্দর। এই বন্দরটি দক্ষিণ চীন এর প্রধান ও বৃহত্তম বন্দর। বন্দরটি দক্ষিণ চীন সাগর এর তীরে পার্ল নদী এর ব -দ্বীপে অবস্থিত। এটি অতিতে ক্যান্টন বন্দর রূপে পরিচিত ছিল। বন্দরটি দক্ষিণ চীনের রাজ্য গুলোর বনজ-দ্রব্য পরিবহন করে থাকে। এই বন্দরটি বিশ্বের ৮০ টি দেশের প্রায় ৩০০ টি বন্দরের সঙ্গে যুক্ত রয়েছে এবং বন্দর গুলির মধ্যে পণ্যবাহী জাহাজ চলাচল করে। এ বন্দরটি দেশের মূল ভূখন্ডের বন্দর গুলির মধ্যে দ্বিতীয় বৃহত্তম ও সমগ্র বন্দর গুলির মধ্যে তৃতীয় বৃহত্তম। বন্দরটি পার্ল নদী এর খারি ও এই এলাকার আরও তিনটি নদী এর খাড়িতে গড়ে উঠেছে।বর্তমানে নদী গুলির গভীরতা কমে যাওয়ার কারণে বন্দরের পণ্য পরিবহনে সমস্যা হচ্ছিল। বন্দরটি ১ থেকে ৩ হাজার টন এর জাহাজ ছাড়া অন্য জাহাজ নোঙর করতে পারছিলোনা কিন্তু বর্তমানে বন্দরটিতে ড্রেজিং এর ফলে ১ লক্ষ DWT জাহাজ ভিড়তে বা নোঙর করতে পারছে।বন্দরটি এখন প্রতি বছর ৩০০ মিলিয়ন টন কার্গো পণ্য ও ৪.৮ মিলিয়ন কন্টেইনার পরিবহন করছে। বন্দটি চীন এর দক্ষিণ অংশের অর্থনীতির বিকাশ দ্রুত করেছে। এই বন্দরটি এই এলাকায় শিল্পের বিকাশ ঘটিয়েছে।

আরও
---

* কুয়াংচৌ সাবওয়ে
* কুয়াংচৌ বন্দর

তথ্যসূত্র
---------

1. ↑  "কুয়াংচৌ"। [*স্থায়ীভাবে অকার্যকর সংযোগ*]
2. ↑  "কুয়াংচৌ বন্দর"। [*স্থায়ীভাবে অকার্যকর সংযোগ*]
**ভিকার আহমেদ** (মৃত্যু:এপ্রিল ২০১৫) **ভিনি ভিকারুদ্দিন** নামেও পরিচিত, তিনি ছিলেন ইসলামী চরমপন্থী দল ছাত্র ইসলামিক আন্দোলন ভারতের সহযোগী এবং হরকাত-উল-জিহাদ আল-ইসলামীর সাথে যুক্ত, দরগাহ জিহাদ ও শাহাদাত এর একজন কর্মী।  তিনি মক্কা মসজিদ বোমা হামলার সন্দেহভাজন। তিনি অন্ধ্রপ্রদেশ পুলিশ থেকে পলাতক ছিলেন  তবে জুলাই ২০১০ সালে তাকে ধরা হয়েছিল।

২০০৯ ও ২০১০ সালে হায়দরাবাদ পুলিশে মারাত্মক হামলায় জড়িত থাকার অভিযোগ ছিল তাঁর বিরুদ্ধে। ২০০৯ এর ঘটনায় হায়দরাবাদের ফালকনুমা এলাকায় হামলাকারীরা গুলি চালালে একজন পুলিশ মারা গিয়েছিলেন এবং অপর আহত হন, ২০১০ সালে মোটরসাইকেলে চড়ে দু'জন পুলিশি পিকেটে গুলি চালালে এক পুলিশ নিহত ও তিনজন আহত হওয়ার খবর পাওয়া যায়। হায়দরাবাদের ওল্ড সিটি এলাকার শালিবান্দা । 

বেকারউদ্দীন কারাগার থেকে হায়দরাবাদ কোর্টে যাওয়ার পথে এপ্রিল ২০১১এ তেলঙ্গানার নলগোন্ডা জেলার আলায়ারের কাছে সন্দেহভাজন সিমি কর্মী নিহত হয়েছিল। নিরাপত্তার দায়িত্বে থাকা কর্মীদের পাল্টানোর জন্য একটি অস্ত্র ছিনিয়ে নেওয়ার চেষ্টা করার সময় তাদের মধ্যে একজন মারা যান।

তথ্যসূত্র
---------

1. ↑  "What were Vikar and his associates up to?"। *The Hindu*। ৪ ডিসেম্বর ২০০৮। ৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৯।
2. ↑  "Police offer Rs 5 lakh reward for Vikaruddin"। *Indian Express*। ১৭ মে ২০১০।
3. ↑  Bhattacharya, Pallab (১৬ মে ২০১০)। "'Terror attack' kills policeman in Hyderabad"। *The Daily Star*। সংগ্রহের তারিখ ২ জুলাই ২০১৮।
4. ↑  "Suspected Terrorists Killed in Encounter in Telangana"। NDTV। ৮ এপ্রিল ২০১৫।
ল্হো-ব্রাগ-র্গ্যাল-স্রাস-ব্জাং-পো
**ল্হো-ব্রাগ-র্গ্যাল-স্রাস-ব্জাং-পো** (ওয়াইলি: *lho brag rgyal sras bzang po*) (মৃত্যু-১৩৫৬) চতুর্দশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পণ্ডিত ছিলেন।

সংক্ষিপ্ত জীবনী
---------------

ল্হো-ব্রাগ-র্গ্যাল-স্রাস-ব্জাং-পো ত্রয়োদশ শতাব্দীর শেষ ভাগে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। তিনি দশ বছর বয়সে ল্হো-ব্রাগ-সেং-গে-ব্জাং-পো নামক ব্কা'-গ্দাম্স ধর্মসম্প্রদায়ের বিখ্যাত পণ্ডিতের নিকট দীক্ষা গ্রহণ করেন এবং মহাকরুণা ও লাম-রিম সম্বন্ধে শিক্ষা গ্রহণ করেন। তিনি ম্ত্শো-স্না-বা-শেস-রাব-ব্জাং-পো (ওয়াইলি: *mtsho sna ba shes rab bzang po*) ও মোন-গ্রা-পা-ত্শুল-খ্রিম্স-ব্ক্রা-শিস (ওয়াইলি: *mon gra pa tshul khrims bkra shis*) নামক ব্কা'-গ্দাম্স ধর্মসম্প্রদায়ের বিখ্যাত দুই পণ্ডিতের নিকট শিষ্যত্ব গ্রহণ করেন। তার সর্বাপেক্ষা উল্লেখযোগ্য শিষ্য ছিলেন গ্রুব-ছেন-নাম-ম্খা'-র্গ্যাল-ম্ত্শান

তথ্যসূত্র
---------

1. ↑  Gardner, Alexander (সেপ্টেম্বর ২০১০)। "Lhodrak Gyelse Zangpo"। *The Treasury of Lives: Biographies of Himalayan Religious Masters*।
**কুম্ভ** ( সংস্কৃত: कुम्भ ) ( বাংলা : মাটির কলসি) হল ভারতে এক রকমের মৃৎশিল্প। এটা কুমোরেরা তৈরি করেন, এঁদেরকে *প্রজাপতি*ও বলা হয়ে থাকে। 

হিন্দু, জৈন ও বৌদ্ধ পুরাণ অনুযায়ী কুম্ভ হল গর্ভের প্রতীক। এটা প্রতিনিধিত্ব করে উর্বরতা, জীবন, মানব জাতির উৎপাদনশীল শক্তি এবং ভরণ পোষণ। এটি সাধারণভাবে দেবী বিশেষ করে গঙ্গা দেবীর সঙ্গে সংশ্লিষ্ট।

পৌরাণিক উৎস
-----------

হিন্দু পুরাণ অনুযায়ী শিবের বিবাহ অনুষ্ঠানে প্রজাপতি প্রথম কুম্ভ সৃষ্টি করেছিলেন, সুতরাং তিনিই প্রথম 'কুম্ভরা' 'মৃৎশিল্পী'। অন্য জনশ্রুতি বলছে যে, প্রথম সমুদ্র মন্থন করে অমৃত সঞ্চার করার জন্যে সর্বপ্রথম মৃৎপাত্র বানিয়েছিলেন বিশ্বকর্মা নিজে। 

হিন্দু পুরাণ এবং ধর্মশাস্ত্র ইত্যাদিতে উল্লেখ পাওয়া যায় যে, কুম্ভ থেকেই মানব জাতির জন্ম হয়েছে। একটা কিংবদন্তি বর্ণনা করে যে, ঋষি অগস্ত্য কুম্ভের বাইরে জন্মগ্রহণ করেছিলেন। 

ভারতীয় মৃৎশিল্পী মাটির কলসি তৈরি করছেন
বিভিন্ন ধর্মীয় রীতি ও আচার-অনুষ্ঠানে কুম্ভ অথবা কলসি জল এবং গাছের পাতা দিয়ে ভরে, জটিল মূল ভাবের জিনিস কিংবা অনেক সময় গয়না দিয়ে সাজিয়ে জাঁকজমক করা হোত, আর এটা ভারতে একটা গুরুত্বপূর্ণ বিধি ছিল। এইসব আচার-অনুষ্ঠান এখোনো ভারতে বিদ্যমান। 

হিন্দু জ্যোতিষে কুম্ভ হল রাশিচক্রের চিহ্ন কুম্ভরাশি এবং এটা দুই গুরুত্বপূর্ণ গ্রহ (শনি এবং রাহু) দ্বারা শাসিত হয়। কুম্ভ মেলার সঙ্গেও কুম্ভ সম্পর্কযুক্ত, এই ঘটনা ঘটে যখন বৃহস্পতি গ্রহ কুম্ভরাশির কাছে আসে। 

হিন্দু মহাকাব্য রামায়ণে রাবণ রাজার ভাই কুম্ভকর্ণের পুত্রের নাম কুম্ভ, যাকে সুগ্রীব হত্যা করেছিল। 

হিন্দু ধর্মে তফসিলি উপজাতি সম্প্রদায়ের মধ্যে এক বর্গের উপাধি হল কুম্ভ, অন্ধ্র প্রদেশ রাজ্যে যার নাম হল ইয়েরুকালা।

আরো দেখুন
---------

* কুম্ভরাশি, সংস্কৃতে রাশিচক্রের চিহ্ন কুম্ভরাশি
* কুম্ভ মেলা
* কলসি
* মটকি (মাটির পাত্র)
* বুম্পা, একটা তিব্বতীয় বৌদ্ধ পত্র

তথ্যসূত্র
---------

1. ↑  Darian 2001 Quote: The Kumbha: After the *Makara*, Ganga's most distinctive sculptural feature is the full vase, first appearing with the river goddess on the same Varaha cave frieze from Udaygiri. Although not common in the early stages of the Ganga image, the full vase appears more and more frequently as the Ganga theme reaches maturity.
2. ↑  The Tribes and Castes of the Central Provinces of India, Volume 4 by R. V. Russell

সাধারণ
* ডারিয়ান, স্টিভেন (২০০১), *দ্য গ্যাঞ্জেস ইন মিথ অ্যান্ড হিস্টোরি*, দিল্লি:মতিলাল বানারসিদাস। পৃষ্ঠা xviii, ২২৯। ১৯৭৮ খ্রিস্টাব্দে দ্য ইউনিভার্সিটি অব হাওয়াই প্রেস, হনুলুলু দ্বারা আসল সংস্করণ প্রকাশিত।, আইএসবিএন 81-208-1757-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* ' ডিকশনারি অব হিন্দু লোর অ্যান্ড লেজেন্ড' (আইএসবিএন ০-৫০০-৫১০৮৮-১) অন্না দাল্লাপিক্কোলা কৃত
**কেলভিন ফরেস্ট কোয়াট** স্ট্যানফোর্ড বিশ্ববিদ্যালয় এর ফলিত পদার্থবিজ্ঞান এবং তড়িৎ প্রকৌশল বিভাগের ইমেরিটাস অধ্যাপক।

জীবনী
-----

কোয়াট ইউনিভার্সিটি অব উটাহ কলেজ অব ইঞ্জিনিয়ারিং থেকে তড়িৎ প্রকৌশলে ১৯৪৪ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৫০ সালে পিএইচডি ডিগ্রি অর্জন করেন। তিনি ১৯৪৯ সালে বেল ল্যাব্‌স এ টেকনিক্যাল স্টাফ হিসেবে যোগদান করেন। তিনি দ্রুতই ইলেক্ট্রনিক্স রিসার্চের বিভাগীয় প্রদান এবং পরে সহযোগী পরিচালক হন। ১৯৫৯ সালে নিউ মেক্সিকোর স্যান্ডিয়া কর্পোরেশনে স্থানান্তরিত হন। তিনি ১৯৬০ সালে এর ভাইস প্রেসিডেন্ট এবং গবেষণার পরিচালক নিযুক্ত হন। ১৯৬১ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞান ও তড়িৎ প্রকৌশল এর অধ্যাপক নিযুক্ত হন। তিনি ১৯৬৯ থেকে ১৯৭২ সাল পর্যন্ত এবং ১৯৭৮ থেকে ১৯৮১ সাল পর্যন্ত ফলিত পদার্থবিজ্ঞান বিভাগের চেয়ারম্যান এর দায়িত্ব পালন করেন। তিনি ১৯৮৫ থেকে ১৯৮৬ সাল পর্যন্ত তড়িৎ প্রকৌশলের ভারপ্রাপ্ত চেয়ারম্যান এর দায়িত্ব পালন করেন। ১৯৭২ থেকে ১৯৭৪ সাল পর্যন্ত এবং ১৯৮২ থেকে ১৯৮৩ সাল পর্যন্ত স্কুল অব হিউম্যানিটিজ অ্যান্ড সায়েন্স এর সহযোগী ডীনের দায়িত্ব পালন করেন।

পুরস্কার ও সম্মাননা
-------------------

* ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
* ফেলো, আমেরিকান অ্যাকাডেমি অব আর্টস অ্যান্ড সায়েন্সেস
* সদস্য, ন্যাশোনাল অ্যাকাডেমি অব ইঞ্জিনিয়ারিং, ১৯৭০
* সদস্য, ন্যাশোনাল অ্যাকাডেমি অব সায়েন্সেস, ১৯৭৫
* আইইই মরিস এন লিয়েবম্যান অ্যাওয়ার্ড, ১৯৮১
* আইইই মেডেল অব অনার, ১৯৮৮

তথ্যসূত্র
---------

1. ↑
2. ↑
3. ↑
**কেলং** ভারতের হিমাচল প্রদেশ রাজ্যর লাহুল ও স্পিতি জেলার প্রশাসনিক কেন্দ্র, মানালির অটাল টানেলের উত্তরে ৭১ কিমি (৪৪ মা) এবং ইন্দো-তিব্বত সীমান্ত থেকে ১২০ কিমি (৭৫ ম)। এটি মানালি-লেহ মহাসড়কের পাশে ভাগা নদীর তীরে অবস্থিত; চন্দ্র উপত্যকা, ভাগা উপত্যকা এবং চেনাব উপত্যকার চৌরাস্তা থেকে প্রায় ৭ কিমি (৪.৩ মা) উত্তর-পূর্বে ।

দর্শনীয় স্থান এবং উৎসব
-----------------------

কেলং এর পাশের নদীর ওপারে ঢালের উপরে রয়েছে বিখ্যাত কার্ডাং মনাস্ট্রি, যা লাহুলের বৃহত্তম এবং তিব্বত বৌদ্ধধর্ম এর একটি বৃহত এবং সবচেয়ে গুরুত্বপূর্ণ মঠ।

কেলং এর কাছাকাছি দর্শনীয় স্থানগুলির মধ্যে কারডাং, শসুর এবং তাইউল বিহারগুলি অন্তর্ভুক্ত রয়েছে, সবগুলি কাইলংয়ের কয়েক কিলোমিটারের মধ্যে। শ্রী নবাং দোর্জের বাড়িতে স্থানীয় দেবতা কেলং উজিরকে উৎসর্গীকৃত একটি ছোট মন্দিরও রয়েছে যা অনুমতি নিয়ে দেখা যেতে পারে।

এখানে প্রতি জুলাই মাসে বড়, ব্যস্ত বাজার এবং বেশ কয়েকটি সাংস্কৃতিক কর্মকাণ্ড নিয়ে বার্ষিক লাহুল উৎসব অনুষ্ঠিত হয়।

পর্যটন
------

কেলং হ'ল লাহুল এবং স্পিতি জেলার জেলা সদর এবং লাহুলের বেশিরভাগ সরকারী দফতর এবং অন্যান্য সুজোগ সুবিধা রয়েছে। এখানে নিয়মিত বাজারের আয়োজন করা হয়।

একটি সার্কিট হাউস, একটি গণপূর্ত বিভাগ (পিডাব্লুডি) রেস্ট হাউস, একটি সৈনিক (সেনা) রেস্ট হাউস, একটি পর্যটক বাংলো এবং কয়েকটি ছোট হোটেল সহ কয়েকটি পর্যটন সুবিধা রয়েছে।

অ্যাক্সেস
---------

কএলং এনএইচ ২১ এর একটি অংশ মানালি-লেহ হাইওয়ে দ্বারা মানালি থেকে অ্যাক্সেস করেছেন। এটি মানালির উত্তরে প্রায় ৭১ কিমি অবস্থিত। এটি ৩,০৮০ মি উচ্চতায় অবস্থিত এবং ২০১৯-২০২০ সাল পর্যন্ত রোহতাং পাসে ভারী তুষারপাতের কারণে অক্টোবরের শেষ থেকে মে-মধ্যভাগ পর্যন্ত বিচ্ছিন্ন থাকত। তবে, ২০২০ সালের অক্টোবরে অটল টানেলটি খোলার পরে, কেলং বাইরের বিশ্ব থেকে প্রায় পুরো বছরের জন্য অ্যাক্সেসযোগ্য হবে। শীর্ষ পর্যটন মরসুম মে এবং জুনের সময় হয় যখন প্রচুর পর্যটকরা রোহটাং পাস যান। মানালি থেকে গ্রীষ্মের মরসুমে পর্যাপ্ত বাস রয়েছে।

মানালি থেকে অটল টানেলের দক্ষিণ প্রান্ত ২৫ কিমি, সোলাং ভ্যালি রাস্তা হয়ে। অটল টানেল ৯ কিমি লম্বা। উত্তর প্রান্ত চন্দ্রা নদী পেরিয়ে বা দিকে ৭ কিমি দূরত্বে সীসু, ২২ কিমি দূরে টান্ডি। এরপর ডান দিকে কেলং।

কেলং পৌছানোর উপায় - কুলু অবধি বিমানে গিয়ে, লেহ-মানালি হাইওয়ে ধরে কেলং।

তথ্যসূত্র
---------

1. ↑  "Keylong travel"। *Lonely Planet* (ইংরেজি ভাষায়)। সংগ্রহের তারিখ ২০২১-০২-২৫।
2. ↑  "Tourist Places | District Lahaul and Spiti, Government of Himachal Pradesh | India" (ইংরেজি ভাষায়)। সংগ্রহের তারিখ ২০২১-০২-২৫।